erhwenkuo/poetry-chinese-zhtw huggingface dataset:
西江月
作者：無名氏（宋）

翦翦輕寒雨後，瞳瞳曉日晴時。春風先到綠楊枝。金縷野橋山市。鶗鴂巧調琴築，海棠惜吐胭脂。玉驄未解錦障泥。且掛徵鞭一醉。
西江月
作者：無名氏（宋）

翠嶺遊仙夢破，暖香殘酒醒時。子規啼月下花枝。日湧山光照市。柳拂眉間黛色，桃勻臉上胭脂。悽悽芳草路無泥。脈脈歸心似醉。
西江月
作者：無名氏（宋）

風雨餘寒過了，池塘春水生時。遷鶯飛上拂雲枝。春遍柳村花市。酒面清空似水，玉杯溫瑩如脂。莫教花謝涴塵泥。把住東君索醉。
點絳唇
作者：無名氏（宋）

曉翠初分，掛藤窈窕穿深靜。烏啼風徑。竹舞千蛟影。又過重陽，感嘆傷流景。人多病。酒杯慵問。閒卻金卮柄。
好事近
作者：無名氏（宋）

籬落曉來霜，花嫩不禁寒力。脈脈自搖疏影，印一奩空碧。天生瀟灑謝夫人，絕世有誰識。何必嫣然一笑，已傾城傾國。
秦樓月・憶秦娥
作者：無名氏（宋）

□□□。□□□□□□□。□□□。□□□□，□□□□。白鷗飛下屏山曲。行人點破秋郊綠。秋郊綠。細看重詠，怎生得足。
秦樓月・憶秦娥
作者：無名氏（宋）

秋漠漠。登臨常羨東飛鶴。東飛鶴。一襟鄉淚，為君雙落。明年不負黃花約。故人須我歸舟泊。歸舟泊。荊溪亭下，晚秋寒薄。
秦樓月・憶秦娥
作者：無名氏（宋）

風淅淅。天容暗淡梅花白。梅花白。點酥凝粉，比君不得。清歌飛下龍沙雪。綺疏休印蟾宮月。蟾宮月。嬋娟雖好，有時圓缺。
西地錦
作者：無名氏（宋）

重過黃梁古驛。著一鞭春色。長亭細柳，青青尚淺，不禁攀折。且醉章臺風月。莫歸鞍催發。紫泥詔下，朝天去了，如何來得。
如夢令
作者：無名氏（宋）

試問春歸何處。紅入小桃花樹。同訪古章臺，把盞重聽金縷。休去。休去。應被好山留住。
清平樂
作者：無名氏（宋）

風不定。舞碎海棠紅影。數點雨聲池上聽。溼盡一庭花冷。倚闌多少心情。輕寒未放春晴。誰管天涯憔悴，楚鄉又過清明。
浣溪沙
作者：無名氏（宋）

遍地輕陰綠滿枝。乍晴初試袷羅衣。東風院落日長時。鸂鶒池邊飛燕子，海棠花裡鬧蜂兒。一春心事只春知。
望江南・憶江南
作者：無名氏（宋）

清夜老，流水淡疏星。雲母窗前生曉色，梧桐葉上得秋聲。村落一雞鳴。催喚起，帶夢著冠纓。老去悲秋如宋玉，病來止酒似淵明。滿院竹風清。
醉蓬萊
作者：無名氏（宋）

見筍成新竹，燕教雛飛，畫堂清晝。萱草榴花，遍小庭如繡。角簟紗廚，葛巾葵扇，正麥秋時候。玉塵生風，け然隱几，香蟠金獸。又值生初，故鄉何在，三楚雲高，謾勞回首。睡起情懷，況淵明止酒。賴有賓朋，惠來相顧，盡一時英秀。旋滌瑤觴，重歌金縷，與公同壽。
滿庭芳
作者：無名氏（宋）

梅子成陰，海棠初謝，小園才過清明。百花掃地，紅紫踐為塵。別有煙紅露綠，嫣然笑、管領東君。還知否，天香國色，獨步殿餘春。輕盈。多型度，洛陽圖畫，韓令經營。想謫仙風韻，灑面詞成。一捻深紅尚透，誰通道、花亦通靈。君休待、花歸閬苑，莫惜醉山傾。
漢宮春
作者：無名氏（宋）

爭似我，隨時臨風對月，暢飲更高歌。
瑞鶴仙
作者：無名氏（宋）

恨佳人命薄。似春雲無定，楊花飄泊。
失調名
作者：無名氏（宋）

須通道、顏色如花，命如秋葉。
失調名
作者：無名氏（宋）

但入新年，願百事、皆如意。
水龍吟
作者：無名氏（宋）

□□含嬌眼。
失調名
作者：無名氏（宋）

雨後輕寒。
失調名
作者：無名氏（宋）

柳絲柔無力。
失調名
作者：無名氏（宋）

傷懷長是蹙雙眉。怎禁持。
失調名
作者：無名氏（宋）

楊花飛絮。攪亂少年情緒。
失調名
作者：無名氏（宋）

天氣陰陰。
失調名
作者：無名氏（宋）

倚遍闌干十二樓。
滿庭芳
作者：無名氏（宋）

柳眠花心，此夜歡會。
失調名
作者：無名氏（宋）

蝶意蜂情，恣還飄逸。
失調名
作者：無名氏（宋）

金鴨香消。
念奴嬌
作者：無名氏（宋）

脈脈此情難識。
失調名
作者：無名氏（宋）

無計奈愁何。
失調名
作者：無名氏（宋）

知他今夜，好好為誰梳洗。
失調名
作者：無名氏（宋）

西樓獨上等多時。月團圓、人未歸。
最高樓
作者：無名氏（宋）

南陌踏青遊。
青玉案
作者：無名氏（宋）

更憔悴、羞人見。
失調名
作者：無名氏（宋）

任他春去春來。
失調名
作者：無名氏（宋）

嫩草初抽勻細綠。
失調名
作者：無名氏（宋）

湖膩煙光，柳垂新綠。
失調名
作者：無名氏（宋）

語燕飛來繞畫梁。
失調名
作者：無名氏（宋）

一鉤新月。
失調名
作者：無名氏（宋）

怕到黃昏轉悽切。
失調名
作者：無名氏（宋）

凝情羞對海棠花。
失調名
作者：無名氏（宋）

枝頭點檢，退盡芳菲。
失調名
作者：無名氏（宋）

寸心如鐵不關愁。
失調名
作者：無名氏（宋）

入到春來轉見愁。
最高樓
作者：無名氏（宋）

卻教人，逢春怕，見花羞。
失調名
作者：無名氏（宋）

不如柳絮，穿簾透幕，飛到伊行。
菩薩蠻
作者：無名氏（宋）

銜泥雙燕來還去。
天仙子
作者：無名氏（宋）

穀雨清明空屈指。
失調名
作者：無名氏（宋）

這愁緒、仗他誰。
失調名
作者：無名氏（宋）

櫻桃新薦小梅紅。
失調名
作者：無名氏（宋）

恩愛頓成離別恨。
失調名
作者：無名氏（宋）

要解心頭愁悶，除非殢酒。
洞仙歌
作者：無名氏（宋）

惟有鶯鶯燕燕。
失調名
作者：無名氏（宋）

病酒厭厭，未解餘酲，三竿麗日。
千秋歲
作者：無名氏（宋）

一聲啼鳥，常道無訊息。
失調名
作者：無名氏（宋）

暗把歸期數。
失調名
作者：無名氏（宋）

危樓愁獨倚。
謁金門
作者：無名氏（宋）

滿地落紅千片。
失調名
作者：無名氏（宋）

頻拭臉邊新淚。
好事近
作者：無名氏（宋）

更一聲啼鳥。
失調名
作者：無名氏（宋）

落花狼藉無行處。
賀新郎
作者：無名氏（宋）

一點芳心事。
虞美人
作者：無名氏（宋）

東君去後無蹤跡。
失調名
作者：無名氏（宋）

登樓欲認經由處，無奈雲山遮望眼。
失調名
作者：無名氏（宋）

缺月掛簷牙。
失調名
作者：無名氏（宋）

杜鵑聲勸不如歸。……蹙損遠山眉。
南鄉子
作者：無名氏（宋）

寶鴨沈煙嫋。
最高樓
作者：無名氏（宋）

子規叫斷黃昏月。
失調名
作者：無名氏（宋）

夜深簾幕靜，一曲管絃清。
失調名
作者：無名氏（宋）

千門燈火，九街風月。
蝶戀花
作者：無名氏（宋）

十里綺羅香不斷。
失調名
作者：無名氏（宋）

燈火樓高，移下一天星斗。
天仙子
作者：無名氏（宋）

殘月朦朧人瘦損。
失調名
作者：無名氏（宋）

那得工夫送。
天仙子
作者：無名氏（宋）

危樓十二闌干曲，望不盡、愁不盡。
失調名
作者：無名氏（宋）

春光慳澀，風顛雨惡，未放晴天氣。
失調名
作者：無名氏（宋）

百紫千紅開遍了。
失調名
作者：無名氏（宋）

自家無好況。
失調名
作者：無名氏（宋）

誰道酒能消恨。
失調名
作者：無名氏（宋）

綠草茸茸媚柳芳。
極相思
作者：無名氏（宋）

夕陽外，禽聲切。
點絳唇
作者：無名氏（宋）

荷葉乍圓，正是困人天氣。
失調名
作者：無名氏（宋）

落花點點繡蒼苔。
失調名
作者：無名氏（宋）

花開時節連風雨。
失調名
作者：無名氏（宋）

杏花著雨胭脂透。
水調歌頭
作者：無名氏（宋）

雲作伴，月為鄰。
太清歌詞
作者：無名氏（宋）

紅片半隨風，又半隨流水。
鵲橋仙
作者：無名氏（宋）

吳蠶老後。
人嬌
作者：無名氏（宋）

也待作個、兒寄與。
極相思
作者：無名氏（宋）

一番雨過橫塘。
南歌子
作者：無名氏（宋）

菖蒲泛酒香。
宴清堂
作者：無名氏（宋）

旋折枝頭新果。
洞仙歌
作者：無名氏（宋）

六尺湘漪簟冷。
失調名
作者：無名氏（宋）

玉泉清潔，正好浮瓜沈李。
失調名
作者：無名氏（宋）

花底傾杯，花影嬌隨人醉。
水調歌頭
作者：無名氏（宋）

竹邊風細，月色淡陰陰。
長相思
作者：無名氏（宋）

繡停針。淚盈盈。斷腸梁燕語聲頻。
聲聲慢
作者：無名氏（宋）

雙雙舊家燕子，又飛來、清明池閣。
快活年
作者：無名氏（宋）

蛩吟聲不住。
金落索
作者：無名氏（宋）

風撼梧桐影碎。淒涼天氣。
品令
作者：無名氏（宋）

殘蟬噪晚。
點絳唇
作者：無名氏（宋）

枕簟冰清，漸覺秋涼也。
洞仙歌
作者：無名氏（宋）

窗外蛩吟雨聲細。
御街行
作者：無名氏（宋）

雲淡碧天如水。
戛金釵
作者：無名氏（宋）

怎數向、更籌計。
失調名
作者：無名氏（宋）

敧枕無眠又無寐。
失調名
作者：無名氏（宋）

便直饒、鐵作心腸，也須是淚滴。
卜算子
作者：無名氏（宋）

欲把愁分付。
卜算子
作者：無名氏（宋）

算一一都在我心頭。
滿庭芳
作者：無名氏（宋）

似篾身材，纖腰一捻，新來消瘦如削。
失調名
作者：無名氏（宋）

一寸柔腸，如絲千結，不奈愁如鐵。
秋蕊香
作者：無名氏（宋）

眼也生應哭破。
長相思
作者：無名氏（宋）

好思量。轉悽惶。捱到黃昏愈斷腸。
卜算子
作者：無名氏（宋）

雲雨陽臺夢不成。
洞仙歌
作者：無名氏（宋）

銀缸挑盡，紗窗未曉，獨擁寒衾一半。
失調名
作者：無名氏（宋）

魄散魂飛。
綺羅香
作者：無名氏（宋）

酒醒後、一枕清風，夢斷處、半窗殘月。
鷓鴣天
作者：無名氏（宋）

小小池亭自有涼。
鷓鴣天
作者：無名氏（宋）

落花凝恨夕陽中。
失調名
作者：無名氏（宋）

春來長是病厭厭。
一叢花
作者：無名氏（宋）

曉來寒露滴疏桐。
念奴嬌
作者：無名氏（宋）

不比尋常三五夜。
失調名
作者：無名氏（宋）

愁厭厭、脈脈上心誰消遣。
吳音子
作者：無名氏（宋）

早團圓，早早團圓。
聲聲慢
作者：無名氏（宋）

心雖相許，事未曾諧。
滿庭芳
作者：無名氏（宋）

風剪梧桐。
失調名
作者：無名氏（宋）

同賞敗荷疏柳。
採蓮令
作者：無名氏（宋）

重陽淚眼，又早是、苦離腸。
朝中措
作者：無名氏（宋）

徵雁不來無信，教人空度重陽。
滿庭芳
作者：無名氏（宋）

黃菊正飄香。
于飛樂
作者：無名氏（宋）

近來清瘦，為誰為誰。
雙雁兒
作者：無名氏（宋）

這心事、倚他誰。
訴衷情
作者：無名氏（宋）

黃昏新月一鉤纖。
滿江紅
作者：無名氏（宋）

魂夢斷，難尋覓。
定風波
作者：無名氏（宋）

素箋封了還重拆。
滿江紅
作者：無名氏（宋）

誰知恩愛，變成怨恨。
失調名
作者：無名氏（宋）

無情卻被多情惱。
念奴嬌
作者：無名氏（宋）

乘興折取一枝，滿身蘭麝。
失調名
作者：無名氏（宋）

花有重開日□圓。
念奴嬌
作者：無名氏（宋）

一點芳姿，通道是、不比人間凡木。
失調名
作者：無名氏（宋）

費盡騷人詞與詩。
失調名
作者：無名氏（宋）

巖玉枝頭金粟鬥。
失調名
作者：無名氏（宋）

枉被梨花瘦損，又成春夢。
念奴嬌
作者：無名氏（宋）

凍雲閣雨，漸長空迤邐，嚴凝天氣。愁雀無聲深院靜。
失調名
作者：無名氏（宋）

聞道酒腸寬似海。
失調名
作者：無名氏（宋）

山萬疊，水千重。
失調名
作者：無名氏（宋）

紗窗曉色朦朧。
失調名
作者：無名氏（宋）

別是一般春色好。
失調名
作者：無名氏（宋）

更作句桃符。
鞦韆兒詞
作者：無名氏（宋）

小子裡、燈□聲，明年又添一歲。
江神子・江城子
作者：無名氏（宋）

今朝鴛帳酒醒初。……還憂酒，解酲無。
失調名
作者：無名氏（宋）

晚起倦梳妝。
西江月
作者：無名氏（宋）

強調朱粉對菱花。蹙損眉峰懶畫。
失調名
作者：無名氏（宋）

夜來一陣催花雨。
失調名
作者：無名氏（宋）

滿地榆錢，算來難買住春歸。
小重山
作者：無名氏（宋）

六曲句闌四面風。
小重山
作者：無名氏（宋）

一鉤新月上。
失調名
作者：無名氏（宋）

紅粉牆頭，綠楊樓外，聲聲喚起新愁恨。
失調名
作者：無名氏（宋）

料如今，甘心海角天涯。
失調名
作者：無名氏（宋）

枕冷衾寒，夜長無奈愁何。
失調名
作者：無名氏（宋）

月移疏影上窗紗。
失調名
作者：無名氏（宋）

輕盈照路旁。
失調名
作者：無名氏（宋）

獨倚闌干十二。
沁園春
作者：無名氏（宋）

凝眸。悔上層樓。便惹起新愁與舊愁。
失調名
作者：無名氏（宋）

離情愁思，盡分付、眉頭眼底。
于飛樂
作者：無名氏（宋）

教我莫思量，爭不思量。
滿庭芳
作者：無名氏（宋）

獸爐煙斷，殘燭照庭幃。
失調名
作者：無名氏（宋）

鴛鴦鷗鷺，浴亂一池春碧。
真珠簾
作者：無名氏（宋）

把酒祝東君，願與花枝長為主。
武陵春
作者：無名氏（宋）

柳綠花紅春爛熳。
失調名
作者：無名氏（宋）

斷腸屈曲屏山。
洞仙歌
作者：無名氏（宋）

獨擁香衾一半。
失調名
作者：無名氏（宋）

蹙損兩眉峰。
失調名
作者：無名氏（宋）

添憔悴、看肌瘦損。
失調名
作者：無名氏（宋）

細雨亂如毛。
失調名
作者：無名氏（宋）

恨江南塞北，魚沈雁杳，空腸斷、書難寄。
失調名
作者：無名氏（宋）

去不遠，路無多。
失調名
作者：無名氏（宋）

盡啜情一飽，淚珠彈子重搵，揹人睡也。
卜算子
作者：無名氏（宋）

你為情多淚亦多。
阮郎歸
作者：無名氏（宋）

無心傍照臺。
失調名
作者：無名氏（宋）

巧畫遠山眉。
于飛樂
作者：無名氏（宋）

天然體段殊常。
聲聲令・勝勝令
作者：無名氏（宋）

未怕飛燕似輕盈。
失調名
作者：無名氏（宋）

須教相併簷前望，被飛絮、撲簌香腮。
定風波
作者：無名氏（宋）

古鼎龍涎香猶噴。
失調名
作者：無名氏（宋）

燭暗時酒醒，原來又是夢裡。
失調名
作者：無名氏（宋）

為誰瘦、為誰癯。
喜遷鶯
作者：無名氏（宋）

芳春天曉。聽綠樹、數聲如簧鶯巧。
滿庭芳
作者：無名氏（宋）

花外風傳漏永，鴦鴛暖、金鴨香濃。
失調名
作者：無名氏（宋）

香閣寂寥。
鷓鴣天
作者：無名氏（宋）

清明將近春時節。
一落索
作者：無名氏（宋）

倚樓一霎酒旗風。
如夢令
作者：無名氏（宋）

不暖不寒天，春色恰倚人意。
慶青春
作者：無名氏（宋）

平明一陣催花雨
踏莎行
作者：無名氏（宋）

悄無人語重簾卷。
夏雲峰
作者：無名氏（宋）

昨日看花花正好，枝枝香嫩紅殷。
粉蝶兒
作者：無名氏（宋）

共雙雙飛入，亂紅深處。
鷓鴣天
作者：無名氏（宋）

往事舊遊渾似夢。
拜星月・拜星月慢
作者：無名氏（宋）

賀新春，盡帶春花、春旛春勝，是處春光明媚。
訴衷情
作者：無名氏（宋）

悠悠萬里雲水。
洞仙歌
作者：無名氏（宋）

今夜誰添一種愁。
御街行
作者：無名氏（宋）

夜深無語樓空倚。
失調名
作者：無名氏（宋）

淡紅衫，縷金裙。
浣溪沙
作者：無名氏（宋）

水閣池亭自有涼。
小重山
作者：無名氏（宋）

水風生處小亭臨。
失調名
作者：無名氏（宋）

西風漸冷，園林萬木凋黃。
念奴嬌
作者：無名氏（宋）

玲瓏枝枝，鬥妝金粟。
念奴嬌
作者：無名氏（宋）

萬里秋容浩蕩。
失調名
作者：無名氏（宋）

枕上偷垂淚眼流。
惜黃花
作者：無名氏（宋）

庭梧葉墜。
失調名
作者：無名氏（宋）

等得秋風滿院吹。又爭如、毒熱時。被唧唧啾啾，不教人來夢裡，望前程也、促織兒。
失調名
作者：無名氏（宋）

只為情多病也多，省可思量我。
失調名
作者：無名氏（宋）

蟾輝兔影十分滿。
念奴嬌
作者：無名氏（宋）

對景真奇絕。
失調名
作者：無名氏（宋）

砌畔蛩吟喧不住。
失調名
作者：無名氏（宋）

梧桐葉落雨瀟瀟。
眼兒媚
作者：無名氏（宋）

厭厭愁悶無情緒。
失調名
作者：無名氏（宋）

好容儀、取次梳妝。
青玉案
作者：無名氏（宋）

彤雲黯黯寒雲繞。
失調名
作者：無名氏（宋）

小窗幽幌，獨坐都無侶。
祝英臺近
作者：無名氏（宋）

每愛霜月風前。
失調名
作者：無名氏（宋）

淚珠彈了。
滿庭芳
作者：無名氏（宋）

飛花剪、六出工夫。
永遇樂
作者：無名氏（宋）

有限光陰。
失調名
作者：無名氏（宋）

傾城顏色。
念奴嬌
作者：無名氏（宋）

絕豔仍清淑。
鷓鴣天
作者：無名氏（宋）

滿池荷葉動秋風。
玉抱肚
作者：無名氏（宋）

園林草木，迤邐凋殘。
卜算子
作者：無名氏（宋）

借問隴頭梅，春信還知否。
滿庭芳
作者：無名氏（宋）

光景如梭。
失調名
作者：無名氏（宋）

酒入柔腸似淚流。
導引
作者：無名氏（宋）

民康俗阜，萬國樂昇平。慶海晏河清。唐堯禹舜垂衣化，詎比我皇明。九天寶命垂丕貺，雲物效祥英。星羅羽衛登喬嶽，親告禪雲亭。我皇垂拱，惠化洽文明。盛禮慶重行。登封降禪燔柴畢，天仗入神京。雲雷布澤遍寰瀛。遐邇振歡聲。巍巍聖壽南山固，千載賀承平。
六州
作者：無名氏（宋）

良夜永，玉漏正遲遲。丹禁肅，周廬列，羽衛繞皇闈。嚴鼓動，畫角聲齊。金管飄雅韻，遠逐輕颸。薦嘉玉、躬祀神祗。祈福為黔黎。升中盛禮，增高益厚，登封檢玉，時邁合周詩。玄文錫，慶雲五色相隨。甘露降，醴泉湧，三秀髮靈芝。皇猶播、史冊光輝。受鴻禧。萬年永固丕基。吾君德、蕩蕩巍巍。邁堯舜文思。從今寰宇，休牛歸馬，耕田鑿井，鼓腹樂昌期。
十二時・憶少年
作者：無名氏（宋）

聖明代，海縣澄清。惠化洽寰瀛。時康歲足，治定功成。遐邇賀昇平。嘉壇上，昭事神靈。薦明誠。報本禪雲亭。俎豆列犧牲。宸心蠲潔，明德薦惟馨。紀鴻名。千載播天聲。燔柴畢，雲罕回仙仗，慶鸞輅還京。八神扈蹕，四隩來庭。嘉氣覆重城。殊常禮，曠古難行。遇文明。仁恩蘇品彙，沛澤被簪纓。祥符錫祚，武庫永銷兵。育群生。景運保千齡。
導引
作者：無名氏（宋）

明明我後，至德合高穹。祗翼勵精衷。上真紫殿回飈馭，示聖胄延鴻。躬承寶訓表欽崇。慶澤布寰中。告虔備物朝清廟，荷景福來同。
導引
作者：無名氏（宋）

穹旻錫祐，盛德日章明。見地平天成。垂衣恭己干戈偃，億載祐黎甿。羽旄飾駕當春候，款謁屆殊庭。精衷昭感膺多福，夷夏保咸寧。聖君御宇，祗翼奉三靈。已偃革休兵。區中海外鴻禧浹，恭館勵虔誠。九斿七萃著宣告。徯後徇輿情。丕圖寶緒承繁祉，率土仰隆平。
六州
作者：無名氏（宋）

千載運，寶業正遐昌。欽至道，崇明祀，盛禮邁前王。鑾輅動，萬騎騰驤。馳道紛彩仗，瑞日煌煌。奉秘檢、玉羽群翔。非霧滿康莊。躬朝真館，齊心繹思，順風俯拜，奠酒爇蕭薌。精衷達，飈輪降格昭彰。回羽旆，駐雕輦，舊地訪睢陽。亭清廟、孝德輝光。屆靈場。星羅萬國珪璋。陳牲幣、金石鏘洋。景福降穰穰。垂衣法坐，恩覃群品，慶均海宇，聖壽保無疆。
十二時・憶少年
作者：無名氏（宋）

乾坤泰，帝祚遐昌。宇縣樂平康。真遊降格，寶誨昭彰。宸蹕造仙鄉。崇妙道、精意齊莊。款靈場。潔豆薦芬芳。備樂奏鏗鏘。猶龍垂裕，千古播休光。極褒陽。明號洽徽章。朝修展，春豫諧民望。睹文物煌煌。言旋羽衛，肅設壇場。報本達蕭薌。申嚴祀、禮備烝嘗。答穹蒼。純禧沾品彙，慶賚浹窮荒。封人獻壽，德化掩陶唐。保綿長。錫祐永無疆。
導引
作者：無名氏（宋）

秘文鏤玉，金閣奉安時。旌蓋儼仙儀。珠旒俯拜陳章奏，精意達希夷。卿雲鬱郁曜晨曦。玉羽拂華枝。靈心報貺垂繁祉，寶祚永隆熙。
導引
作者：無名氏（宋）

躬朝太室，列聖大功宣。彩仗耀甘泉。秘文升輅空歌發，一路覆祥煙。珠旒薦獻極精虔。列侍儼貂蟬。穰穰降福均寰宇，垂拱萬斯年。
導引
作者：無名氏（宋）

重熙累盛，睿化暢真風。尊祖奉高穹。林棼彩仗明初日，瑞氣滿晴空。玉鑾徐動出環宮。虔鞏罄宸衷。禮成均慶人神悅，聖壽保無窮。
六州
作者：無名氏（宋）

承天統，聖主應昌辰。寶籙降，飈遊至，瑞命慶惟新。崇大號，仰奉高真。獻歲當初吉，天下皆春。謁秘宇、藻衛星陳。薌靄極紛綸。瓊編焜耀，仙衣綷□，垂旒俯拜，薦獻禮惟寅。芬芳備，精衷上達穹旻。尊道祖，享清廟，助祭萬方臻。升泰畤、縟典彌文。侍群臣。漢庭儒雅彬彬。煙飛火舉畢嚴禋。天地降氤氳。高臨華闕，恩覃動植，慶延宗社，聖壽比靈椿。
十二時・憶少年
作者：無名氏（宋）

享嘉會，萬宇歡康。聖化邁陶唐。元符錫命，天鑑昭彰。徽號奉琳房。陳縟禮、獻歲惟良。耀旗章。翠輦駐仙鄉。睿意極齊莊。仙衣渥採，玉冊共熒煌。薦芬芳。飈馭降靈場。回雲罕，尊祖趨仙宇，金石韻鏘洋。聿朝清廟，躬奠瑤觴。報本國之陽。執籩豆、列侍貂璫。對穹蒼。洪恩霈夷夏，大慶浹家邦。垂衣紫極，聖壽保遐昌。集祺祥。地久與天長。
導引
作者：無名氏（宋）

我皇纘位，覆燾合穹旻。秘籙示靈文。齊居紫殿膺玄貺，降寶命氤氳。奉符讓德事嚴禋。檢玉陟天孫。垂鴻紀號光前古，邁八九為君。靈臺偃武，書軌慶同文。奄六合居尊。圓穹錫命垂真籙，清曉降金門。升中報本禪云云。嚴祀事惟寅。無為致治臻清淨，見反樸還淳。
導引
作者：無名氏（宋）

寶圖熙盛，登格聖功全。瑞命集靈篇。欽修祀典成明察，道祖降雲軿。賴鄉真館宅真仙。朝謁帝心虔。尊崇教父膺鴻福，綿互萬斯年。猶龍勝境，真宇儼靈姿。肅謁展皇儀。寶符先路嘉祥應，雲物煥金枝。紛紜紫節間黃麾。藻衛極葳蕤。高穹報貺延休祉，仁壽協昌期。
導引
作者：無名氏（宋）

紫霄金闕，重疊降元符。億兆祚皇圖。雲章焜耀傅溫玉，寶閣起清都。奉迎彩仗溢天衢。觀者竟歡呼。明君欽翼承鴻陰，億載御中區。寶符錫祚，慶壽命維新。俄降格飈輪。巍巍帝德增虔奉，懿號蔫穹旻。精齊秘館奉嚴禋。文物耀昌辰。升煙太一修郊報，鴻祉介烝民。
導引
作者：無名氏（宋）

聖神纘緒，赫奕帝圖昌。寶錄降穹蒼。宸心勵翼修郊報，彩仗列康莊。祥煙瑞靄雜天香。管磬發聲長。升壇禮畢膺繁祉，睿算保無疆。
導引
作者：無名氏（宋）

太霄玉帝，總御冠靈真。威德聳天人。寶文瑞命符皇運，綿遠慶維新。洞開霞館法虛晨。八景降飈輪。含生普洽□鴻福，聖壽比仙椿。
導引
作者：無名氏（宋）

至真降鑑，飈馭下皇闈。清漏正依依。範金肖像申嚴奉，仙館壯翬飛。萬靈拱衛瑞煙披。岸柳映黃麾。九清祚聖鴻基永，堯德更巍巍。
導引
作者：無名氏（宋）

元符錫命，祗受慶誠明。恭館法三清。開基盛烈垂無極，金像儼天成。奉迎霞布甘泉仗，簫瑟振和聲。靈辰協吉鴻儀畢，萬國保隆平。
導引
作者：無名氏（宋）

膺乾撫運，垂慶洽重熙。元聖嗣鴻基。發揮寶緒靈仙降，感吉夢先期。良金璀璨範真儀。精意答蕃釐。閟宮神館崇嚴配，萬祀播葳蕤。
導引
作者：無名氏（宋）

先天氣祖，魄寶御中宸。列位冠高真。綠符錫瑞昭元聖，寶曆互千春。琳宮壯麗俯嚴闉。璇碧照龍津。珍金鑄像靈儀睟，集福庇蒸民。
導引
作者：無名氏（宋）

仙宗靈祖，儀氣降中宸。孚宥慶維新。國工熔範成金像，儀炳動威神。玉虛聖境絕纖塵。歡忭洽群倫。導迎雲駕歸琳館，恭肅奉高真。
導引
作者：無名氏（宋）

石文應瑞，真主御寰瀛。慈儉撫群生。巍巍威德超千古，大業保盈成。神皋福地開恭館，靈貺日昭明。鑄金九牧天儀睟，紺殿矗千楹。
導引
作者：無名氏（宋）

乘雲英聖，千載仰皇靈。垂法藹朝經。禹金熔範肖儀刑。日角煥珠庭。琳宮翠殿鳳文屏。迎奉慶安寧。孝思瞻謁薦惟馨。誠愨貫青冥。
導引
作者：無名氏（宋）

太霄垂佑，綿宇洽祺祥。秘檢煥雲章。宸心虔奉崇徽號，茂典邁前王。霞明藻衛列通莊。寶冊奉琳房。都人震抃騰謠頌，億載保歡康。
導引
作者：無名氏（宋）

明明道祖，金闕冠仙真。清禁降飆輪。遙源始悟垂鴻慶，億兆聳群倫。虔崇徽號盛儀陳。寶冊奉良辰。邦家億載蒙繁祉，聖壽保無垠。
導引
作者：無名氏（宋）

祖宗垂佑，亨會協重熙。德澤被烝黎。虔崇尊諡陳徽冊，藻衛列葳蕤。宸心致孝極孜孜。展禮詔臺司。祥煙瑞靄浮清廟，綿宇被純禧。
導引
作者：無名氏（宋）

皇穹錫瑞，帝業愈蕃昌。會萬玉來王。名山珍館神遊接，實信降雲房。卜茲顯位嚴壇墠，奕奕睹輝光。精衷昭格靈心答，天曆保無疆。皇家立極，炎德赫中區。執契應蘿圖。文章煥爛垂星斗，威略定方隅。丹扉翠巘錫靈符。瑞物紀神輸。紫壇大報陳昭配，福慶降清都。
六州
作者：無名氏（宋）

齊天宇，四海洽淳風。接寶胄，垂真檢，景祚無窮。成玉牒、日觀歸功。冀野升方鼎，脽上由崇。欽檜井、雲蹕巡東。國本震為宮。乾文煥炳，真祠曲密，重祥疊瑞，瓊蘊降高穹。膺丕烈，虔心建垂鴻。詢吉士，郊兆執玉薦衷。鍾律應、雲物迎空。樂和輪囷。嘉氣蔥蔥。天神來降發衝融。玉燭四時通。星迴金輅雷作解，昆蚑被惠，億載帝基隆。
十二時・憶少年
作者：無名氏（宋）

雕戈偃玉塞清明。道德洽和平。龜疇鳳柙，騰實飛英。岱畎讓功成。汾水上、寅輅鑾聲。薦精誠。仙宇玉為京。圭潔奉高明。瑤山銀榜，固國本丕閎。詔公卿。綿蕝殉輿情。稽陽位，報本郊壇畤，助祭儼簪纓。祖宗配侑，朱燎晶熒。百禮備豐盈。答天地、用厚懷生。泰黎氓。千畿先潤澤，萬寶盡開榮。龍沙日窟，文軌永來並。保嘉享，史冊煥鴻名。
導引
作者：無名氏（宋）

真人臨御，實瑞集豐融。萬國仰天聰。嘉禮盛禮文章煥，齊潔致清衷。笙鏞六變三神格，喜備盛儀容。乾穹上達昭靈饗，慶緒藹丕隆。陽郊報本，禮意彌勤禮。太一下威神。天臨兩觀推三赦，慶祉被臣民。徽名薦冊縟儀陳。盛節煥書筠。塗歌邑誦揚徽懿，鼎命協惟新。
六州
作者：無名氏（宋）

承皇統，天地洽清寧。熙帝載，建民極，百度推明。崇讓肄、博考儒經。遊豫騰謠誦，星蹕天行。留紺宇、順拜金庭。兆庶動歡聲。靈心上達，卿雲成蓋，祥風襲物，瑞日耀園清。列聖孝德被寰瀛。就陽位協吉，周正儼簪纓。交對越群靈。皇威赫奕盛儀成。徽冊受鴻名。雞竿肆赦，鴛行均慶，翾飛浸澤，期萬保昇平。
十二時・憶少年
作者：無名氏（宋）

嘉亨運，璇歷均調。光烈遇唐堯。珍圖緣錯，垂錫乾霄。封岱順車杓。修合答、萬玉來朝。瑞丕昭。構宇結瑛瑤。虛氣下仙飈。欽崇道祖，輿駕動臨譙。整鑾鑣。郊報厚黎苗。均純貺，滲漉鹹滋液，能事播歡謠。繼明纘緒，緩賦輕徭。京庾比豐饒。勤中昃、採善詢蕘。五風飄。授人時吏正，休馬橐兵銷。良肱隆棟，助化率皇僚。德聲遙。懿鑠簡書標。
導引
作者：無名氏（宋）

綿區浹宇，三萬裡封疆。躬稼穡重光。神宗昔舉殊尤禮，今復睹吾皇。先農祀罷東郊曉，玉趾染遊場。三推初畢公卿遍，從此萬斯箱。務農敦本。自古屬明王。文冊布彝章。吾皇睿聖躬千畝，將欲積神倉。去年宿雪田膏極，黛耜應農祥。堯郊擊壤迎歸輅，解雨遍遐荒。
六州
作者：無名氏（宋）

寰宇定，四海奉文思。書軌混，梯航湊，共戴昌期。稽古典、方詠京坻。耕籍豐民稼，敦本農時。陳羽衛、日月旌旗。袞冕次壇壝。帷宮宿設，梐枑相差。穆清端拱，星畢照罘罳。良宵永，為民廣洽，龐褫奏、行漏昭庭燎，鐃吹鼓曾颸。百神擁衛鬥東移。明發儼皇儀。手攬洪縻。豐年萬億與千斯。德澤遍華夷。迴旋輅、天臨雙闕，四方在宥，永保鴻基。
十二時・憶少年
作者：無名氏（宋）

君天下，萬國來王。玉帛湊梯航。五風十雨，品物蕃昌。棲壠有餘糧。躬千畝、天步龍翔。化重光。舉祖彝章。驗晨正農祥。東郊如砥，黛耜御遊場。薦芬芳。稼穡佇豐穰。成耨禮，三事並卿尹，執耒有經常。此儀曠絕，行自吾皇。玉振復金相。睹九色、流衍倉箱。洽歡康。蟲魚皆茂育，戈祋永韜藏。兩闈至聖，輔以股肱良。祚延長。壽嶽保無疆。
奉禮歌
作者：無名氏（宋）

六龍承馭。紫壇平、瑞藹蔥籠擁神都。肅環衛、嚴貔虎。雞人行漏傳呼。靈景霽、星斗臨帝居。曠天宇。微風來、翠幄繞相鳥。對越方初。笳鼓震，饒簫舉。陽律才動協氣舒。氛祲交祛。物昭蘇。撫瑤圖。柴類精誠，當契唐虞。思前古。泰平承多祐。包戈偃革，柔遠詠皇謨。稱文武。四表覆盂。端冕出、從路車。兵帥謹儲胥。唯奏凱、樂康臞。朝野歡娛。歌帝烈，揚盛節，園丘禮大洽，霈澤綿區。
導引
作者：無名氏（宋）

母儀天下，聖祚保延長。聲教被遐方。嚴恭孝饗來清廟，鸞輅歷康莊。簫韻九奏鳳來翔。褘翟煥祥光。惟馨蕊醴奠瑤觴。萬壽永無疆。親承先顧，保祐助吾皇。億載正乾綱。宗文祖武尊邦社，天下錫蕃昌。六宮扈從親重翟，清廟薦蕭薌。禮行樂備神祈饗，四海永來王。
六州
作者：無名氏（宋）

炎靈永。長樂助文明。居靖懿，敷皇化，四海昇平。慈是寶、萬物懷生。耀德不觀兵。大治歡聲。金輅飭、藻衛天行。春色滿皇京。登歌清廟，神祈顧饗，瑄玉純精。億萬載持盈。膺天貺。尤祥紛委來呈。木連芝三秀，玉燭協和平。仲春月、萬杏初榮。整羽衛蔥衡。親款神明。九韶疊奏罄簫笙。上以繼鹹英。黃流玉瓚，殊庭肸蠁，宸儀回覆，景祐遍寰瀛。
十二時・憶少年
作者：無名氏（宋）

母儀下，國祚和平。玉帛湊寰瀛。尤祥極瑞，茂實英聲。兩耀比皇明。昭孝饗、躬薦精誠。祥並保佑洽由庚。和樂遍懷生。柔遠能邇，海宇永澄清。復曾城。寶冊受鴻名。綿龍緒，十治同齊聖。至治播歡聲。止戈為武，頓綱搜英。察萬物人情。損服御、不尚瑛瓊。俗懷生動，修文考制，顓法上天明。地不愛寶，人不愛其誠。帝圖宏。壽嶽永嶢崢。
導引
作者：無名氏（宋）

受遺仍幾，負扆擁文明。勤翼助持盈。徽音不獨流笙管，青冊更崢嶸。羽軿上漢玉衣輕。隙駟去無程。宸心追遠嚴成配，億世鄉粢盛。受天明命，作漢發靈長。龍日夢休祥。真人承體應圖籙，慶祚啟無疆。望舒未滿殞清光。舜慕極旻蒼。禰宮崇祔申追養，禘祫復蒸嘗。
導引
作者：無名氏（宋）

炎精鑿乾，正統膺瑤歷。萬宇歸神德。以聖繼聖三後，光宣告、揚典則。天清日潤瑩玉澤。華殿輝金碧。宸心思孝仙馭，三靈休、綏萬億。
導引
作者：無名氏（宋）

聖真下武，淳烈緝丕隆。絕瑞與天通。封山育谷聲名舉，仙馭邈軒龍。騰金篆玉顯成功。業業承垂鴻。惟皇孝述光前志，保祐福來同。
導引
作者：無名氏（宋）

膺乾興運，辰火正心房。宗祀繼文王。典容希闊成昭備，彬鬱づ暉光。因心崇孝申郊侑，內外罄齋莊。神靈歡嘉昌綿瓞，受福介無疆。
六州
作者：無名氏（宋）

崇嚴配，衢室饗中宸。尋漢禮，崇唐典，襲映情文。方寶輅、羽衛星陳。藻繡填馳路，昭爛如雲。靈顧諟，德升聞。曠瑞集紛綸。承平嘉靖，收成和熟，萬方歌舞，喜氣滿青旻。成熙事、宣和輿物惟新。展宮寢，疑廟室，饗帝極尊親。罄宸慮，四海駢臻。肅簪紳。齋明際，浹人神。乾元盛則屬茲辰。皇業協華勳。房心正位，端居報政，三年美薦，廣孝福吾民。
十二時・憶少年
作者：無名氏（宋）

恢皇統，宵旰勤考，正朔づ同規。留談經幄，來諫書帷。稽古極文思。尊耀魄、寶秩神祈。禮從宜。顯相協欽祗。顥氣結華滋。西成獻瑞，百穀滿京坻。化無為。斯萬卜年期。隆昌運，大報同姬成，文武紹重熙。歷朝缺典，自我親祠，容採炳葳蕤。嘉能事、秀錯多儀。太平時。清風涵溥惠，浩露浹深慈。群方昭泰，保定宅華夷。擁靈禧。萬葉累鴻基。
導引
作者：無名氏（宋）

萬靈昭瑞，天地贊昌期。寶運協開基。巍巍烈聖無疆德，神化洽重熙。虔思出駕罄彰施。歲暮儼神宜。雲輿迎奉依珍館，塞外煥朝儀。
導引
作者：無名氏（宋）

穆清衝境，金闕秘寥陽。二後侍虛皇。真人恭默欽先烈，肖象啟琳房。巋然神物護靈光。玉色粹逾彰。虎旌龍節輝前後，館御鎮無疆。
導引
作者：無名氏（宋）

剗除霸軌，穆穆照皇明。大統一寰瀛。窮湖絕塞人安業，武庫遂銷兵。仙遊昔日上三清。極望紫雲平。珠宮寶坐嚴崇奉，聖祚永綏寧。
導引
作者：無名氏（宋）

寶圖全盛，端拱信巍巍。聲教暨華夷。辰髦盡入英雄彀，齊築太平基。仙輿前指玉霄歸。夾道九鸞飛。真宮秘殿嚴崇奉，聖治永無為。
導引
作者：無名氏（宋）

龍馳駕，玉輅儼宸威。天仗下端闈。華旌翠羽籠黃道，赫奕照晨暉。大哉仁孝逾堯舜，圭瓚罄虔祈。神靈肸蠁來歆答，萬壽保純禧。
合宮歌
作者：無名氏（宋）

泰階平。勳業屬全盛。旰昃焦勞，訪道纘三朝仁政。大庭蕆事款上靈。服冕執圭，侑饗尊累聖。豆籩奕奕嘉靖。神光四照百禮成。回御天門。講丕彝，敷大慶。蒙被草木，萬國仰宣告。
六州
作者：無名氏（宋）

嚴太寢，容禮繹前經。仰蒼粹，欽厚順，式報生成。至信洽，上格神靈。太和凝氣象，霄宇澄清。圭幣列，鼓鍾鏗。群品薦豐盈。熙事既備，大儀交舉，百嘉允集，萬福來迎。
十二時・憶少年
作者：無名氏（宋）

金徒箭、曉漏延長。霄極爛星芒。珠旒絢採，黼袞交章。宸表寢永昂。上交合奠鬯流香。燎揚光。神錫以百祥。壽延於無疆。三時告稔，萬億滿倉箱。思邊防。蠻貊盡來王。
導引
作者：無名氏（宋）

天儀安豫洽無為。九域被雍熙。鸞刀親割升圭瓚，清廟展孝思。簫韶九變皇靈格，嘏告顯深慈。精誠動感歸能饗，福祚衍金枝。
奉禮歌
作者：無名氏（宋）

皇澤均普，群生遂。萬宇和祔，講天津、合祭聖宗神祖，八音鈞奏諧節。堂上薦鳴球，琴瑟擊。越布濩、霜空靜，月華凝、光景藹藹。紛紛曉霞披。和鈴作、鸞輿回。天人共睹，慶無疆、祚崇明祀。五輅駕、騰黃純駟。旗常扈蹕嚴環衛。公卿奉引，虛徐弛道，祲容　靡。蔥蔥郁郁，祥風瑞靄。發天光旖旎。錫羨豐融，漏泉該浹，上恩遐被。群心豫，頌聲作，皇德至，侔乾貺，浩浩霈。
六州
作者：無名氏（宋）

深仁化。穹厚格成平。徇誠慮，託皇統，萬宇光亨。申孝致潔饗宗祊。金駕徐徐動，容禮輝明。躬道祖謁款殊庭。列聖固純誠。靈心底豫，休祥充塞，端闈肆眚，愛日燦然明。
十二時・憶少年
作者：無名氏（宋）

明昌世、乾統彌文。皇德揆華勳。三辰順晷，慶靄輪囷。潛寶耀坤珍。躬祫饗、肅薦犧尊。孝儀申。助祭儼纓紳。大樂奏韶鈞。陽開陰閉，幽顯盡欣欣。慶霄文。思結在黎民。
導引
作者：無名氏（宋）

於皇祖烈，大宋啟鴻名。駿命屬炎靈。閟宮厚德太陰精。重華誕聖明。軒臺百世護基卮。龍駕在清冥。漢家原廟崇新飾，鼎業永安寧。
導引
作者：無名氏（宋）

母儀天宇，彤史藹遺芳。紆餘慶氣固靈長。基祚浸明昌。重華大孝奉蒸嘗。原廟靈光。採章翟嚴新飾，歆願福穰穰。
導引
作者：無名氏（宋）

帝皇盛烈，教孝謹民常。嚴父位明堂。管絲金石含天韻，籩豆薦芬芳。肅然音響靈來下，容與動祥光。四方內外交欣喜，飲福萬年觴。
合宮歌
作者：無名氏（宋）

太平時。寶殿垂衣治。馭左右賢俊，萬國執玉助祭。涼秋九月霜華飛。感發純孝，五室配上帝。紫漢入夜凝霽。房心下，泛華芝。大田棲糧，歲功成，農歌沸。複道躬拜，肅迎神嬉。漏聲遲。玉磬響，遞清吹。嘉薦升雕俎，柘槳屢酌幾醉。雲扶靈駕欻若歸。天意留顧，萬福如山委。便御丹闕，布為皇澤，與民熙熙。遠觀唐虞，未有如茲盛禮。願常遇鳴鑾，三歲親祠。
六州
作者：無名氏（宋）

承景運，天子奉明堂。玉燭應，金飈動，萬寶盈箱。嚴法駕、天路龍驤。採仗迎祥。日色動扶桑。款清廟、我誠將。回御八鸞鏘。於皇仁孝，祖宗來顧，熙於四極，令問載無疆。躬嚴配、笙鏞奏鳳來翔。瑞煙起，浮帝袞，玉步間天香。升重宇、壁玉華光。桂流觴。神虞夕照熉黃。九霄鳴佩下清廂。齊拱太微傍。群心同願，長臨路寢，三年講禮，顯祀文王。
十二時・憶少年
作者：無名氏（宋）

承平世，嘉祐壬寅。九月上旬辛。酒醪香旨，谷實豐珍。宗祀敞中宸。賓延上帝五方神。以嚴親。誠心通杳杳，文物盛彬彬。金聲玉色，和奏翕鏗純。蕩無垠。天地一洪鈞。明天子、至化深仁。一意奉精禋。感時怵惕，即事恭夤。用孝教斯民。多儀舉，大恩淪。福來臻。清風動閶闔，皓氣下天津。幣誠玉腆，朱燎焜槱薪。積歡欣。皇曆萬斯春。
導引
作者：無名氏（宋）

九虞初畢，黼座掩瑤觴。羽衛盛煌煌。數聲清蹕來天上，想像赭袍光。新成清廟勗雲堂。孝饗奉蒸嘗。子孫千載承丕緒，景福介無疆。
導引
作者：無名氏（宋）

彤霞縹緲，海上隱三山。仙去莫能攀。珠宮本是神靈宅，飈馭此來還。雲邊天日望威顏。不似在人間。當時齊魯鳴鸞處，稽首淚潺湲。
導引
作者：無名氏（宋）

治平天子，景至肇嚴禋。華玉禮威神。六龍齊捧鑾輿動，採仗轉鉤陳。歸來瑞氣滿清晨。金石舜韶新。樓前山鶴銜書下，天地已為春。
六州
作者：無名氏（宋）

垂炎運，真主嗣瑤圖。海波晏，卿雲爛，日月麗皇都。年屢稔、萬寶山儲。廣莫風生律，一氣潛噓。陳法駕、翠羽裝輿。清蹕下天衢。金匏六變，欻然靈顧，來車風馬，拜貺紫壇初。奉神娛。嘉籩薦，美玉奠，照熒□。星彩動，霜華薄，禁閣漏聲疏。回龍馭、寶瑞紛敷。眾心愉。鈞天別奏簫竽。仙人樓上捧赦書。舞鶴更躊躕。丹徼北，窮沙漠，涵皇澤，盛德邁唐虞。
十二時・憶少年
作者：無名氏（宋）

千年運，五葉昇平。法扆坐中盈。天高日潤，雷動風行。三萬裡宣告。靈臺偃伯僕邊兵。事農耕。一氣重滋萌。萬寶迄登成。天生嘉穀，博碩又芳馨。罄齊精。謁款謝嘉生。神明地，當陽定，天位來助見人情。壁珪蔥璨，金石鏗鈜。儀禮盛西京。靈祈喜、福綠來盈。詠夷庚。幔城班上笏，鑾路趣還衡。觚稜雙闕，赭案切三清。動歡聲。恩澤遍寰瀛。
奉禮歌
作者：無名氏（宋）

皇天眷命集珍符。上聖膺期起天衢。環紫極鴻樞。此時朝野歡娛。樂於於。似住華胥。和氣至，嘉生遂，豆實正芬敷。禮與誠俱。風飄灑，靈來下，喜怡愉。鬥隨車轉，月上壇觴。奉禋初。至誠孚。如山嶽、福委祥儲。車旋軌、雲間雙闕峙，百尺朱繩到地，兩行雉扇排虛。仙鶴銜書。珍袍上笏相趨。共歡呼。號令崇朝，遍滿寰區。陽動春噓。躬盛事，受多祉，千萬祀，天長久皇圖。
導引
作者：無名氏（宋）

壽原初掩，歸蹕九虞終。仙馭更無蹤。思皇攀慕追來孝，作廟繼三宗。旌旗居外擁千重。延望想威容。寶輿迎引歸新殿，奏享備欽崇。
導引
作者：無名氏（宋）

九清三境，飆馭杳難追。功烈並巍巍。洛都不及西巡到，猶識睟容歸。三條馳道隱金槌。仙仗共逶迤。珠宮紺宇申嚴奉，億載固皇基。
導引
作者：無名氏（宋）

祥符盛際，二鄙正休兵。瑞應滿寰瀛。東封西祀鳴鑾輅，從幸見昇平。仙遊一去上三清。廟食享隆名。寢園松柏秋風起，簫吹想平生。
導引
作者：無名氏（宋）

九霄仙馭，四紀樂西清。遊衍遍黃庭。雲軿萬里歸真室，上應泰階平。金輿玉像下瑤京。彩仗擁霓旌。天人感會千年運，福祚永昌明。
導引
作者：無名氏（宋）

鼎湖龍去，仙仗隔蓬萊。輦路已蒼苔。漢家原廟臨清渭，遠泣玉衣來。鳳簫鸞扇共徘徊。帳殿倚雲開。春風不向天袍動，空繞翠輿回。
導引
作者：無名氏（宋）

清都未曉，萬乘並駕，煌煌擁天行。祥風散瑞靄，華蓋聳，旗常建，耀層城。四列兵衛，爟火映、金支翠旌。眾樂警、作充宮庭。皦繹成。紺幄掀，袞冕明。妥帖壇陛霄升。振珩璜、神格至誠。雲車下冥冥。儲祥降嘏莫可名。御端闕、肸號敷榮。澤翔施溥，茂祉均被含生。
導引
作者：無名氏（宋）

駕斑龍。忽催金母轉仙仗、去瑤宮。絳闕深沈杳無蹤。漸塵空。絲網瓊林，花似怨東風。垂清露啼紅。猶想舊春中。獻萬壽、寶船空。
六州
作者：無名氏（宋）

九龍輿。記春暮、幸蓬壺。瓊囿敞，繡仗趨。年華與逝水俱。瑤京遠，資訊斷無。寶津池面落花鋪。愁晚容車來禁塗。鳳簫鸞翣，西指昭陵去。舊賞蟠桃熟，又見漲海枯。應共靈真母，曳霞裾。宴清都。恨滿山隅。春城翠柏藏烏。扃戶劍，照燈魚。人間一夢覺餘。泉宮窈窕鎖夜龍，銀江澄澹浴仙鳧。煙冷金爐玉殿虛。綠苔新長，雕輦曾行處。夜夜東朝月，似舊照錦疏。侍女盈盈淚珠。
十二時・憶少年
作者：無名氏（宋）

治平時。暫垂簾，佑聖子、解危疑。坐安天下逾歲。厭避萬機。退處宸闈。殿開慶養，志入希夷。扶皓日，浴咸池。看神孫、撫御千載，重雍累熙。四方欽仰洪慈。陰德遠，仁功積，歡養罄九域，禮無違。事難期。乘霞去，乍睹昇仙，誥下九圍。泣血漣如，更鸞車、動春晚、霧暗翠旗。路指嵩伊。薤歌鳳吹。悠揚逐風悲。珠殿悄，網塵垂。空坐溼，罔極吾皇孝思。鏤玉寫音徽。彤管煒，青編紀，寧更羨周雅，播聲詩。
陵歌
作者：無名氏（宋）

真人地，瑞應待聖時。鞏原西。滎河會，潤洛與瀍伊。眾水縈迴。嵩高映抱，幾疊屏幃。秀嶺參差。遙山群鳳隨。共瞻陵寢浮佳氣，非煙朝暮飛。龜筮告前期。奠收玉斝，筵卷時衣。鑾輅曉駕載龍旗。路逶遲。鈴歌怨、畫翣引華芝。霧薄風微。真遊遠、閉寶閣金扉。侍女悲啼。玉階春草滋。露桃結子靈椿翠，青車何日歸。銜恨望西畿。便房一鎖，夜臺曉無期。
導引
作者：無名氏（宋）

龍輿春晚，曉日轉三川。鼓吹慘寒煙。清明過後落花天。望池館依然。東風百寶泛樓船。共薦壽當年。如今又到苑西邊。但魂斷香軿。
六州
作者：無名氏（宋）

慶深恩。寶曆正乾坤。前帝子，後聖孫。援立兩儀軒。西宮大母朝寢門。望椒闥常溫。芳時媚景，有三千宮女，相將奉、玉輦金根。上林紅英繁。縹緲鈞天。奏梨園。望絕瑤池，影斷桃源。恨難論。開禁閽。春風丹旐翩翩。飛翠蓋、駕雕轀。容衛入西原。管簫動地清喧。陵上柏煙昏。殘霞弄影，孤蟾浮天外，行人觸目是銷魂。問蒼天。塵世光陰去如奔。河洛潺湲。此恨長存。
十二時・憶少年
作者：無名氏（宋）

望嵩邙。永昭陵畔，王氣壓龍岡。鞏洛靈光。鬱郁起嘉祥。虛彩帟，轉哀仗，閟幽堂。嘆仙鄉路長。景霞飛松上。珠襦宵掩，細扇晨歸，崑閬茫茫。滿目東郊好，紅葩鬥芳。韶景空駘蕩。對春色、倍淒涼。最情傷。從輦嬪嬙。指瑤津路，淚雨泣千行。翠珥明璫。曾憶薦瓊觴。春又至，人何往。事難忘。向斜陽斷腸。聽鈞天嘹亮。清都風細，朱欄花滿，誰奏清商。紫幄重簾外，時飄寶香。環佩珊珊響。問何日、反雕房。
虞主歌
作者：無名氏（宋）

轉紫芝。指東都帝畿。愁霧裡、簫聲宛轉，輦路逶迤。那堪見、郊原芳菲。日遲遲。對列鳳翣龍旗。輕陰黯四垂。樓臺綠瓦沍琉璃。仙仗歸。壽原清夜，寒月掩褕褘。翠幰雕輪，空反靈螭。憩長岐。嵩峰遠，伊川渺彌。此時還帝裡。旌旛上下，葆羽葳蕤。天街回、垂楊依依。過端闈。閶闔正闢金扉。觚稜射暖暉。虞神寶篆散輕絲。空涕涕。望陵宮女，嗟物是人非。萬古千秋，煙慘風悲。
導引
作者：無名氏（宋）

輕輿小輦，曾宴玉欄秋。慶賞殿宸遊。傷心處，獸香散盡，一夜入丹邱。翠簾人靜月光浮。但半卷銀鉤。誰知道，桂華今夜，卻照鵲臺幽。
導引
作者：無名氏（宋）

新宮翼翼，鉅麗冠神京。金虯蟠繡楹。都人瞻望洪紛處，陸海湧蓬瀛。仙輿縹緲下圓清。彩仗擁天行。熉黃珠幄承靈德，錫羨永昇平。
導引
作者：無名氏（宋）

九清雲杳，飈馭邈難追。功化盛當時。保扶仁聖成嘉靖，彤管載音徵。天都左界抗華榱。仙仗下逶迤。寶楹黼帳承神貺，萬壽永無期。
導引
作者：無名氏（宋）

金殿晚，注目望宮車。忽聽受遺書。白雲縹緲帝鄉去，抱弓空慕龍湖。瑤津風物勝蓬壺。春色至、望雕輿。花飛人寂寂，淒涼一夢清都。
六州
作者：無名氏（宋）

炎圖盛，六葉正，協重光。膺寶瑞，更法度，智勇超軼成湯。昭回雲漢爛文章。震揚威武懾多方。生民帖泰擁殊祥。封人祝頌，萬壽與天長。豈知丹鼎就，龍下五雲旁。飄然真馭。遊衍仙鄉。泣彤裳。伊落洋洋。嵩峰少室相望。藏弓劍，遊衣冠，俊功盛德難忘。泉臺寂、魚燭熒煌。銀海深、鳧雁翱翔。想像平居謾焚香。望陵人散，翠柏忽成行。猶餘嵩峰月，夜夜照幽堂。千秋陳跡淒涼。
十二時・憶少年
作者：無名氏（宋）

珍符錫佑啟真人。儲思在斯民。勤勞日升萬物，皆入陶鈞。收威柄，更法令，鼎從新。東風吹百卉，上苑正青春。流虹節近，衣冠玉帛，交奏嚴宸。萬壽祝堯仁。忽聽宮車晚出，但號慕，瞻雲路，企龍鱗。窮天英。冠古精神。杳然上傃，人空望、屬車巡。虛仗星陳。畫翣環擁龍輴。泉宮掩，帝鄉遠，邈難親。反雕輪。飛羽蓋、還渡天津。霧迷朱服，風搖細扇，觸目悲辛。列嬪嬙，垂紅淚，浥行塵。相將問。何日下青旻。
永裕陵歌
作者：無名氏（宋）

升龍德，當位富春秋。受天球。膺駿命，玉帛走諸候。寶閣珠樓臨上苑，百卉弄春柔。隱約瀛洲。旦旦想宸遊。那知羽駕忽難留。八馬入丹邱。哀仗出神州。笳聲凝咽，旌旗去悠悠。碧山頭。真人地，龜洛奧，鳳台幽。繞伊流。嵩峰岡勢結蛟虯。皇堂一閉威顏杳，寒霧帶天愁。守陵嬪御，想像奉龍輈。牙盤赭案肅神休。何日覿雲裘。紅淚滴衣褠。那堪風點綴、柏城秋。
導引
作者：無名氏（宋）

上林寒早，仙仗轉郊圻。笳鼓入雲悲。逶迤輦路過西池。樓閣鎖參差。都人瞻望意如疑。猶想翠華歸。玉京傳信杳無期。空掩赭黃衣。
六州
作者：無名氏（宋）

承聖緒，垂意在昇平。驅貔虎，策豪英。號令肅天兵。四方無復羽書徵。德澤浸群生。睿謀雄俊，絀漢高狹陋，慕三皇二帝，登閎緝樂綴文明。將升岱獄告功成。玉牒金繩。騰寶飛聲。事難評。軒鼎就、清都一夢俄頃。飛霞佩，乘龍馭，羽衛入高畫質。祥光浮動五色，迎鸞鳳，雜簫笙。因山功就，同軌人至，銘旌畫翣，行背重城。楚笳凝咽，漢儀雄盛，攀慕傷情。惟餘內傳，知向蓬瀛。
十二時・憶少年
作者：無名氏（宋）

太平時。御華夷。躬聽斷破危疑。春秋鼎盛，絀聲樂遊嬉。日升繁機。長駕遠馭垂。意在軒羲。恢六典、斥三垂。有殊尤絕跡，盛德魄周施。方將綴緝聲詩。擴皇綱，明帝典，紹累聖重熙。高拱無為。事難知。春色盛，逼千秋嘉節，忽聞玉幾。頒命彤闈。厭世御雲歸。翊翠鳳，駕文螭。縹緲難追。侍臣宮女，但攀慕號悲。玉輪動，指嵩伊。龍鑣日益遠空遊，漢廟冠衣。惟盛德巍巍。鏤玉冊，傳青史。昭示無期。
虞神・虞神歌
作者：無名氏（宋）

復土初。明旌下儲胥。回虛仗，簫笳互奏，旌旆隨驅。豈知飈御在蓬壺。道縈紆。風日慘、六馬躊躇。留恨滿山隅。不堪回首，翠柏已扶疏。帝城漸邇，愁霧鎖天衢。公卿百辟，鱗集雲敷。迓龍輿。端門闢，金碧凌虛。此時遠帝都。嚴清廟，入空時升，文物燦爛極嘉娛。配三宗，號稱神，古所無。帝德協廟虞。九歌畢奏斐然殊。會軒朱。神具燕喜，錫福集皇居。更千萬祀，佑啟邦圖。
導引
作者：無名氏（宋）

歲華婉娩，侍宴玉皇宮。雕輦出房中。豈知軒後丹成去，望絕鼎湖龍。壽原初掩九虞終。歸蹕五雲重。惟餘寶冊書鴻烈，清廟配三宗。
導引
作者：無名氏（宋）

來嬪初載，令德冠層城。柔範藹徽聲。熊羆夢應芳蘭鬱，佳氣擁雕楹。珠宮縹緲泛蓬瀛。脫屣世緣輕。空餘寶冊光瓊玖，千古仰鴻名。
導引
作者：無名氏（宋）

柔容懿範，蚤歲藹層闈。蘭夢結芳時。秋風一夜驚羅幕，鸞扇影空回。榮追褘翟盛威儀。遺像掩瑤扉。春來只有芭蕉葉，依舊倚晴暉。
導引
作者：無名氏（宋）

雲軿芝蓋，仙路去難攀。海浪濺三山。重迎遺像臨馳道，遠似在人間。西宮瑤殿指坤元。璇榜從飛鸞。移升寶殿從新詔，盛典永流傳。
導引
作者：無名氏（宋）

蓬萊邃館金碧照三山。真境勝人間。秋風又見芭蕉長，遺蹟在人寰。雲軒一去杳難攀。斑竹彩輿還。深宮舊監聞簫鼓，悵望慘朱顏。
導引
作者：無名氏（宋）

聖皇巡狩，清蹕駐三吳。十世嗣瑤圖。邊塵不動干戈戢，文德溥天敷。灰飛緹室氣潛噓。郊見紫壇初。歸來赦令樓前下，喜氣溢寰區。
六州
作者：無名氏（宋）

雙鳳落，佳氣藹龍山。澄江左，清湖右，日夜海潮翻。因吉地、卜築圜壇。宏基隆陛級，神位周環。邊陲靜、掛起櫜鞬。奠枕海隅安。三年親祀，一陽初動，虔修大報，高處紫煙燔。看鳴鑾，鉤陳肅，天仗轉，朔風寒。孤竹管，雲和瑟，樂奏徹天關。嘉籩薦、玉奠璵璠。奉神歡。九霄瑞氣起祥煙。來如風馬欻然。還留福，已滋繁。回龍馭，升丹闕，布皇澤，春色滿人間。
十二時・憶少年
作者：無名氏（宋）

日將旦、陰曀潛消。天宇扇祥飈。邊陲靜謐，夜熄鳴刁。文教普旁昭。興太學、多士舒翹。奉宗祧。新廟榜宸毫。配侑享於郊。慈寧萬壽，四海仰東朝。男女正，中壺至桃夭。年屢稔，漕舟銜尾夥，高廩接楹饒。廟堂自有、擎天一柱，功比漢庭蕭。多少群工同德，俊乂旁招。吉祥諸福集，燮理四時調。三年郊見，六變奏鹹韶。望雲霄。降福與唐堯。
奉禮歌
作者：無名氏（宋）

蒼蒼天色是還非。視下應疑。亦若斯。統元氣，覆無私。四時寒暑推移。物蕃滋。造化有誰知。嚴大報，反本始，禮重祀神祈。律管灰吹。黃宮動，陽來複，景長時。車陳法駕，仗列黃麾。帝心祗。紫霄霽，霜華薄，星爛明垂。祥煙起，紛敷浮袞冕，六變笙鏞迭奏，一誠幣玉交持。宮漏聲遲。千官顯相多儀。百神嬉。風馬雲車，來止來綏。誕降純禧。受神策、萬年無極，歌頌昊天，成命周詩。
降仙台
作者：無名氏（宋）

升煙既罷，良夜未曉，天步下神邱。鏘鏘鳴玉佩，煒煒照金蓮，杳藹雲裘。彩仗初轉，回龍馭、旌旆悠悠。星影疏動與天流。漏盡五更籌。大明升，東海頭。杲杲靈曜，倒影射旗旒。輦路具修。蔥鬱瑞光浮。歸來雙闕看御樓。有仙鶴、銜書赦囚。萬方喜氣，均祉福，播歌謳。
導引
作者：無名氏（宋）

春融日暖，四野瑞煙浮。柳菀更桑柔。土膏脈起條風扇，宿雪潤田疇。金根轂轉如雷動，羽衛擁貌貅。扶攜老稚康衢滿，延跂望凝旒。鬥移星轉，一氣又環周。六府要時修。務農重穀人胥勸，耕籍禮殊尤。壇壝嶽峙文明地，黛耜駕青牛。雍容南畝三推了，玉趾更遲留。
六州
作者：無名氏（宋）

昭聖武，不戰屈人兵。干戈戢，烽燧息，海宇清寧。民豐業，歌詠昇平。願鹹歸畎畝，力穡為甿。經界正、東作西成。農務軫皇情。躬親耒耜，相勸深耕。人心感悅，擊壤沸歡聲。乘鸞輅，羽旗彩仗鮮明。傳清蹕，行黃道，緹騎出重城。仰瞻日表，映朱紘。環佩更鏘鳴。百執公卿。不辭染履意專精。準擬奉粢盛。田多稼，風行遐邇，家家給足，胥慶三登。
十二時・憶少年
作者：無名氏（宋）

臨寰宇，恭已巖廊。屬意在耕桑。愛民利物，德邁陶唐。躋俗盡淳龐。開千畝、帝籍神倉。舉彝章。祗祓壇場。為農事祈祥。涓辰行禮，節物值春陽。罄齊莊。明德薦馨香。宮禁邃，嬪妃並御侍，穜稑獻君王。中闈表率，陰教逾光。帳殿靄熉黃。梐枑設、翠幕高張。慶雲翔。樽罍陳酒醴，金石奏宮商。神靈感格，歲歲富倉箱。慶明昌。行旅不齎糧。
奉禮歌
作者：無名氏（宋）

吾皇端立太平基。奉祀肅雍、格神祈。撫御耦，降嘉種何辭。手覽洪縻。命太史視日，祗告前期。驗穹象，天田入望更光輝。掌禮陳儀。搜鉅典，迎春令，頒宣溫詔遍九圍。人盡熙熙。仰明時。儼垂衣。佳氣氤氳表龐禧。豐年屢，大田生異粟，含滋吐秀，九種傳圖，盡來丹闕，瑞應昌時。享運正當攝提。佇見詠京坻。躬稼穡，重耘耔。盛禮興行先百姓，崇本業，憂勤如禹稷，播在聲詩。
漁父詞・漁父
作者：惠洪（宋）

來往獨龍岡畔路。杖頭落索閒傢俱。後事前觀如目睹。非讖語。須知一念無今古。長笑老蕭多病苦。笑中與藥皆狼虎。蠟炬一枝非囑付。聊戲汝。熱來脫卻娘生褲。
漁父詞・漁父
作者：惠洪（宋）

畫餅充飢人笑汝。一庵歸掃南陽塢。擊竹作聲方省悟。徐回顧。本來面目無藏處。卻望溈山敷坐具。老師頭角渾呈露。珍重此恩逾父母。須薦取。堂堂密密聲前句。
漁父詞・漁父
作者：惠洪（宋）

野鶴精神雲格調。逼人氣韻霜天曉。松下殘經看未了。當斜照。蒼煙風撼流泉繞。閨閣珍奇徒照耀。光無滲漏方靈妙。活計現成誰管紹。孤峰表。一聲月下聞清嘯。
漁父詞・漁父
作者：惠洪（宋）

講虎天華隨玉麈。波心月在那能取。旁舍老僧偷指注。回頭覷。虛空特地能言語。歸對學徒重自訴。從前見解都欺汝。隔岸有山橫暮雨。翻然去。千巖萬壑無尋處。
漁父詞・漁父
作者：惠洪（宋）

急雨顛風花信早。枝枝葉葉春俱到。何待小桃方悟道。休迷倒。出門無限青青草。根不覆藏塵亦掃。見精明樹唯心造。試借疑情看白皂。回頭討。靈雲笑殺玄沙老。
漁父詞・漁父
作者：惠洪（宋）

萬疊空青春杳杳。一蓑煙雨吳江曉。醉眼忽醒驚白鳥。拍手笑。清波不犯魚吞釣。津渡有僧求法要。一橈為汝除玄妙。已去回頭知不峭。猶迷照。漁舟性懆都翻了。
鳳棲梧・蝶戀花
作者：惠洪（宋）

碧瓦籠晴煙霧繞。水殿西偏，小立聞啼鳥。風度女牆吹語笑。南枝破臘應開了。道骨不凡江瘴曉。春色通靈，醫得花重少。爆暖釀寒空杳杳。江城畫角催殘照。
千秋歲
作者：惠洪（宋）

半身屏外。睡覺唇紅退。春思亂，芳心碎。空餘簪髻玉，不見流蘇帶。試與問，今人秀整誰宜對。湘浦曾同會。手搴輕羅蓋。疑是夢，今猶在。十分春易盡，一點情難改。多少事，卻隨恨遠連雲海。
青玉案
作者：惠洪（宋）

綠槐煙柳長亭路。恨取次、分離去。日永如年愁難度。高城回首，暮雲遮盡，目斷人何處。解鞍旅舍天將暮。暗憶丁寧千萬句。一寸柔腸情幾許。薄衾孤枕，夢迴人靜，徹曉瀟瀟雨。
西江月
作者：惠洪（宋）

十指嫩抽春筍，纖纖玉軟紅柔。人前欲展強嬌羞。微露雲衣霓袖。最好洞天春晚，黃庭卷罷清幽。凡心無計奈閒愁。試拈花枝頻嗅。
西江月
作者：惠洪（宋）

大廈吞風吐月，小舟坐水眠空。霧窗春曉翠如蔥。睡起雲濤正湧。往事回頭笑處，此生彈指聲中。玉箋佳句敏驚鴻。聞道衡陽價重。
鷓鴣天
作者：惠洪（宋）

蜜燭花光清夜闌。粉衣香翅繞團團。人猶認假為真實，蛾豈將燈作火看。方嘆息，為遮攔。也知愛處實難拚。忽然性命隨煙焰，始覺從前被眼瞞。
清商怨
作者：惠洪（宋）

一段文章種性。更謫仙風韻。畫戟叢中，清香凝宴寢。落日清寒勒花信。愁似海、洗光詞錦。後夜歸舟，雲濤喧醉枕。
青玉案
作者：惠洪（宋）

凝祥宴罷聞歌吹。畫轂走，香塵起。冠壓花枝馳萬騎。馬行燈鬧，鳳樓簾卷，陸海龍鰲山對。當年曾看天顏醉。御杯舉，歡聲沸。時節雖同悲樂異。海風吹夢，嶺猿啼月，一枕思歸淚。
西江月
作者：惠洪（宋）

入骨風流國色，透塵種性真香。為誰風鬢涴新妝。半樹入村春暗。雪壓枝低籬落，月高影動池塘。高情數筆寄微茫。小寢初開霧帳。
浪淘沙
作者：惠洪（宋）

城裡久偷閒。塵浣雲衫。此身已是再眠蠶。隔岸有山歸去好，萬壑千巖。霜曉更憑闌。減盡晴嵐。微雲生處是茅庵。試問此生誰作伴，彌勒同龕。
浪淘沙
作者：惠洪（宋）

山徑晚樵遠。深壑孱顏。孫山背後泊船看。手把遺編披白帔，剩卻清閒。籬落竹叢寒。漁業凋殘。水痕無底照秋寬。好在夕陽凝睇處，數筆秋山。
水調歌頭
作者：呂頤浩（宋）

一片蒼崖璞，孕秀自天鍾。渾如暖煙堆裡，乍放力猶慵。疑是犀眠海畔，貪玩爛銀光彩，精魄入蟾宮。潑墨陰雲妒，蟾影淡朦朧。溈山頌，戴生筆，寫難窮。些兒造化，憑誰細與問元工。那用牧童鞭索，不入千群萬隊，扣角起雷同。莫怪作詩手，偷入錦囊中。
點絳唇
作者：蘇過（宋）

新月娟娟，夜寒江靜山銜鬥。起來搔首。梅影橫窗瘦。好個霜天，閒卻傳杯手。君知否。亂鴉啼後。歸興濃如酒。
感皇恩
作者：陸蘊（宋）

殘角兩三聲，催登古道。遠水長山又重到。水聲山色，看盡輪蹄昏曉。風頭日腳下，人空老。匹馬舊時，西征談笑。綠鬢朱顏正年少。旗亭斗酒，任是十千傾倒。面今酒興減，詩情少。
憶君王・憶王孫
作者：謝克家（宋）

依依宮柳拂宮牆。樓殿無人春晝長。燕子歸來依舊忙。憶君王。月破黃昏人斷腸。
江神子・江城子
作者：葛勝仲（宋）

昏昏雪意慘雲容。獵霜風。歲將窮。流落天涯，憔悴一衰翁。清夜小窗圍獸火，傾酒綠，借顏紅。官梅疏豔小壺中。暗香濃。玉玲瓏。對景忽驚，身在大江東。上國故人誰念我，晴嶂遠，暮雲重。
蝶戀花
作者：葛勝仲（宋）

雨後春光濃似醉。著柳催花，節物侵龍忌。繡褓香閣當日佩。紫蘭宮墮人間世。歌管停雲香吐穗。碧酒紅裳，共祝魚軒貴。天上阿環金籙秘。龜齡鶴壽三千歲。
蝶戀花
作者：葛勝仲（宋）

共樂堂深簾不卷。惻惻寒輕，二月春猶淺。續壽競來歌舞院。龍涎香襯鮫綃段。畫棟朝飛雙語燕。端似知人，著意窺金盞。柳外花前同祝願。朱顏長在年齡遠。
臨江仙
作者：葛勝仲（宋）

郊外黃垓端可厭，歸來移病香閨。象床珍簟共委蛇。耆婆尋草盡，天女散花遲。小雨作寒秋意晚。簷聲與夢相宜。冷侵羅幌酒煙微。試評書五朵，何似畫雙眉。
漁家傲
作者：葛勝仲（宋）

巖壑縈迴雲水窟。林深路斷迷煙客。茅屋數椽攜杖舄。人寂寂。侵簷萬個琅玕碧。倦客羈懷清似滌。更無一點飛埃跡。溪漲慢流過幾席。寒湜湜。鳧鷖點破琉璃色。
漁家傲
作者：葛勝仲（宋）

疊疊雲山供四顧。簿書忙裡偷閒去。心遠地偏陶令趣。登覽處。清幽疑是斜川路。野蔌溪毛供飲具。此身甘被煙霞痼。興盡碧雲催日暮。招晚渡。遙遙一葉隨鷗鷺。
鷓鴣天
作者：葛勝仲（宋）

小榭幽園翠箔垂。雲輕日薄淡秋暉。菊英露浥淵明徑，藕葉風吹叔寶池。酬素景，泥芳卮。老人痴鈍強伸眉。歡華莫遣笙歌散，歸路從教燈影稀。
鷓鴣天
作者：葛勝仲（宋）

婆律香深氣味佳。玻璃仙碗進流霞。凝膏清滌高陽醉，靈液甘和正焙芽。香染指，浪浮花。加籩禮盡客還家。貫珠聲斷紅裳散，踏影人歸素月斜。
點絳唇
作者：葛勝仲（宋）

秋晚寒齋，藜床香篆橫輕霧。閒愁幾許。夢逐芭蕉雨。雲外哀鴻，似替幽人語。歸不去。亂山無數。斜日荒城鼓。
行香子
作者：葛勝仲（宋）

風物颼颼。木落滄洲。漸老人、不奈悲秋。羈懷都在，鬢上眉頭。似休文瘦，文通恨，子山愁。庭梧影薄，籬菊香浮。強招尋、聊命朋儔。窮通皆夢，今古如流。且淵明徑，子猷舫，仲宣樓。
訴衷情
作者：葛勝仲（宋）

清明寒食景暄妍。花映碧羅天。參差捍撥齊奏，豐頰擁芳筵。逢誕日，揖真仙。託爐煙。朱顏長似，頭上花枝，歲歲年年。
水調歌頭
作者：葛勝仲（宋）

夜泛南溪月，光影冷涵空。棹飛穿碎金電，翻動水精宮。橫管何妨三弄，重醑仍須一斗，知費幾青銅。坐久桂花落，襟袖覺香濃。庾公閣，子猷舫，興應同。從來好景良夜，我輩敢情鍾。但恐仙娥川后，嫌我塵容俗狀，清境不相容。擊汰同情賞，賴有紫溪翁。
水調歌頭
作者：葛勝仲（宋）

下瀨驚船駛，揮麈恐尊空。誰吹尺八寥亮，嚼徵更含宮。坐愛金波瀲灩，影落蒲萄漲綠，夜漏盡移銅。回棹攜紅袖，一水帶香濃。坐中客，馳雋辯，語無同。青鞋黃帽，此樂誰肯換千鍾。巖壑從來無主，風月故應長在，賞不待先容。羽化尋煙客，家有左仙翁。
水調歌頭
作者：葛勝仲（宋）

勝友欣傾蓋，羈宦懶書空。愛君筆力清壯，名已在蟾宮。蕭散英姿直上，自有練裙葛帔，豈待半通銅。長短作新語，墨紙似鴉濃。山吐月，溪泛艇，率君同。吾儕轟飲文字，樂不在歌鍾。今夜長風萬里，且倩泓澄浩蕩，一為洗塵容。世上閒榮辱，都付寒邊翁。
木蘭花・玉樓春
作者：葛勝仲（宋）

木闌干外池光闊。午夜喬林迷岸樾。掠船涼吹起青苹，縈水歌聲欺白雪。檀郎響趁紅牙節。胡語嘈嘈仍切切。人生何樂似同襟，莫待驪駒聲慘咽。
滿庭霜・滿庭芳
作者：葛勝仲（宋）

百不為多，一不為少，阿誰昔仕吾邦。共推任筆，洪鼎力能扛。不為桃花祿米，讎書倦、一葦橫江。招尋處，徒行曳杖，曾不擁麾幢。山川，真大好，魚磯無恙，密嶺難雙。聽訟訴多就，樵塢僧窗。歲月音容遠矣，風流在、遐想心降。雲煙路，搜奇弔古，時為酹空缸。
醉蓬萊
作者：葛勝仲（宋）

望蔥蔥佳氣，虹渚祥開，鬥樞光繞。析木天津，正靈暉騰照。鷺綴分班，象胥交貢，奉御觴清曉。玉殿寒輕，金徒漏永，瑞爐煙嫋。萬宇均歡，示慈頒燕，壽祝南山，慶均鳧藻。縹緲紅雲，望九重天表。舞獸鏘洋，抃鰲欣戴，度管絃聲杳。歷草長新，蟠桃永秀，與天難老。
西江月
作者：葛勝仲（宋）

羈宦新來作惡，窮途誰肯相從。追攀十日水雲中。情誼知君獨重。寂寂迴廊小院，冥冥細雨尖風。鳳山香雪定應空。昨夜疏枝入夢。
西江月
作者：葛勝仲（宋）

山鎮紅桃阡陌，煙迷綠水人家。塵容誤到只驚嗟。骨冷玉堂今夜。莫對佳人錦瑟，休辭洞府流霞。峰迴路轉亂雲遮。歸去空傳圖畫。
南鄉子
作者：葛勝仲（宋）

柳岸正飛綿。選勝齋輕漾碧漣。笑語忘懷機事盡，鷗邊。萬頃溪光上下天。菰葦久延緣。不覺遙峰靄暮煙。對酒莫嫌紅粉陋，嬋娟。自有孤高月婦仙。
浣溪沙
作者：葛勝仲（宋）

可惜隨風面旋飄。直須燒燭看嬌嬈。人間花月更無妖。濃麗獨將春色殿，繁華端合眾芳朝。南床應為醉陶陶。
浣溪沙
作者：葛勝仲（宋）

通白輕紅溢萬枝。濃香百和透豐肌。丹山威鳳勢將飛。玉鏡臺前呈國豔，沈香亭北映朝曦。如花惟有上皇妃。
浣溪沙
作者：葛勝仲（宋）

鬥鴨欄邊曉路沾。華堂醉賞軸珠簾。插花人好手纖纖。遮護輕寒施翠幄，標題仙品露牙籤。詞人遺恨獨江淹。
西江月
作者：葛勝仲（宋）

山外半規殘日，雲邊一縷餘霞。滿城飛雪散苕花。萬頃溪連罨畫。柳惲風流舊國，鶴齡瀟灑人家。肯嗟流落在天涯。雲水從今起價。
西江月
作者：葛勝仲（宋）

晚路交遊綠酒，平生志趣青霞。霜風時節近黃花。泛宅舟將鷁畫。不分兩溪明月，夜深只屬漁家。今朝清賞寄情涯。肯向縈塗索價。
蝶戀花
作者：葛勝仲（宋）

風過漣漪紋縠細。十指香檀，驚破交禽睡。野蔌溪毛真易致。風流未減蘭亭會。擊汰千艘供洛禊。映水垂楊，萬縷拖濃翠。小海一聲波上戲。殷勤留客千金意。
臨江仙
作者：葛勝仲（宋）

自古吳興稱冷僻，菰城水浸粼粼。回星難望使車塵。如何三日飲，並有五行人。文似枚皋加敏速，記書易若張巡。幕中無用郄嘉賓。他年浮棗會，莫忘兩溪春。